Document ID: 31991R2380

Tarybos reglamentas (EAPB, EEB, Euratomas) Nr. 2380/91
1991 m. liepos 29 d.
patikslinantis Europos Bendrijų pareigūnų ir kitų tarnautojų atlyginimams ir pensijoms taikytinus koeficientus kai kuriose valstybėse narėse
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Europos Bendrijų pareigūnų Tarnybos nuostatus ir kitų tarnautojų įdarbinimo sąlygas, nustatytas Reglamentu (EEB, Euratomas, EAPB) Nr. 259/68 [1] su paskutiniais pakeitimais, padarytais Reglamentu (Euratomas, EAPB, EEB) Nr. 3736/90 [2], ypač į Tarnybos nuostatų 63, 64, 65 ir 82 straipsnius ir Įdarbinimo sąlygų 20 straipsnio pirmąją pastraipą bei į 64 straipsnį,
atsižvelgdama į 1981 m. gruodžio 15 d. Tarybos sprendimą 81/1061/Euratomas, EAPB, EEB, iš dalies keičiantį Bendrijų pareigūnų ir kitų tarnautojų atlyginimų tikslinimo metodą [3],
kadangi kai kuriose šalyse, kuriose antroje 1990 m. pusėje dirbo Bendrijų pareigūnai ir kiti tarnautojai, pragyvenimo kaina žymiai išaugo; kadangi koeficientai, taikomi pareigūnų ir kitų tarnautojų atlyginimams pagal Reglamentą (Euratomas, EAPB, EEB) Nr. 3736/90, turėtų būti patikslinti ir įsigalioti nuo 1991 m. sausio 1 d. arba nuo 1990 m. lapkričio 16 d. tam tikrose šalyse, kuriose pragyvenimo kaina ypač smarkiai išaugo,
PRIĖMĖ ŠĮ REGLAMENTĄ:
1 straipsnis
1. Nuo 1990 m. lapkričio 16 d. galioja šie koeficientai, taikytini pareigūnų ir kitų tarnautojų, dirbančių vienoje toliau nurodytų šalių, atlyginimams:
Graikija: | 88,3 |
Portugalija: | 90,3. |
2. Nuo 1990 m. sausio 1 d. galioja šie koeficientai, taikytini pareigūnų ir kitų tarnautojų, dirbančių vienoje toliau nurodytų šalių, atlyginimams:
Jungtinė Karalystė (išskyrus Culham): | 106,5 |
Culham: | 96,8 |
Ispanija: | 114,0 |
Varezė: | 109,6. |
3. Pensijoms taikytini koeficientai nustatomi pagal Tarnybos nuostatų 82 straipsnio 1 dalį.
Reglamento (EAPB, EEB, Euratomas) Nr. 2175/88 [4] 3-10 straipsniai taikomi ir toliau.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. liepos 29 d.

Labels: 19
10
0
9
15